open-index/open-wikipedia-markdown huggingface dataset:
Vaspurakano karalystė

**Vaspurakano karalystė** () – feodalinė armėnų valstybė, X–XI a. egzistavusi Armėnijos kalnyno pietinėje dalyje, istoriniame Vaspurakano regione (dab. Turkijos dalis). 

## Raida

Vaspurakanas buvo svarbus Armėnijos kalnyno politinis darinys, įteisintas kaip viena iš Armėnijos karalystės provincijų. Po karalystės žlugimo, regione konkuravo kelios įtakingos armėnų giminės, tarp kurių buvo Rštuniai ir Arcruniai (). Pastarieji, pradėję nuo nedidelės tėvonijos Adamakerto miesto apylinkėse, iki VIII a. ilgainiui užvaldė milžiniškas teritorijas tarp Vano ir Urmijos ežerų, iki pat Ararato kalno šiaurėje. IX a. ši giminė aktyviai dalyvavo armėnų išsivadavimo iš Arminijos emyrato judėjime ir  Armėnijos karalystės kūrime. Nors Arcruniai konkuravo su Bagratuniais, ilgainiui pripažino šios karalių dinastijos viešpatavimą bei siuzerenitetą.

Tačiau Armėniją valdant karaliui Smbatui I, įtampa tarp Arcrunių ir centrinės valdžios augo. Vaspurakano kunigaikščiai buvo nepatenkinti, kuomet iš jų buvo atimta Nachičevanės teritorija. Kuomet prasidėjo karas tarp Armėnijos ir musulmonų Sadžidų, jie sudarė sąjungą su pastaraisiais. Už tai Vaspurakano kunigaikštis Gagikas Arcrunis 908 m. iš Kalifato gavo karaliaus karūną ir įkūrė atskirą Vaspurakano karalystę.

Po to, kai su Vaspurakano pagalba musulmonai nugalėjo ir nukankino Smbatą I, Vaspurakanas pasigailėjo ir naujai susivienijo su Armėnija, tapdamas jos sudėtine karalyste. Ši situacija tęsėsi iki XI a. pradžios. Tuo metu karalystė buvo viena iš turtingiausių Armėnijos dalių. Joje, su ~40 tūkst. kvadratinių km teritorija, gyveno apie 1 mln. gyventojų, čia buvo 4 tūkst. kaimų ir 10 didelių miestų, 72 tvirtovės ir 115 vienuolynų.

XI a. pradžioje karalystė patyrė labai agresyvius tiurkų klajoklių puolimus. Šie klajokliai migravo iš rytų ir buvo pirmoji tiurkų banga, ėjusi prieš Seldžiukų invaziją. Tuometinis valdovas Senekerimas Hovhanesas nebegalėjo apsiginti pats, todėl paprašė pagalbos iš gretimos Bizantijos imperijos. 1021 m. karalystė prijungta prie Bizantijos ir paversta Vasprakanijos tema.

## Valdovai

* Gagikas Arcrunis 908-943
* Derenikas Ašotas 943–953
* Abusahlas Hamazaspas 953–972
* Ašotas Sahakas 972–983
* Gurgenas Chačikas 983–1003
* Senekerimas Hovhanesas 1003–1021

## Taip pat skaitykite
* Vaspurakanas

## Nuorodos

* Hovannisian, Richard G., ed. (2000),  Armenian Van/Vaspurakan , Historic Armenian Cities and Provinces , Costa Mesa, California: Mazda Publishers , OCLC 44774992
* Der Nersessian, Sirarpie. Armenia and the Byzantine Empire: a Brief Study of Armenian Art and Civilization. Cambridge: Harvard University Press. 1947.
Smilgių tvenkinys (Šiaulių r.)

**Smilgių tvenkinys** – tvenkinys Lietuvoje, Šiaulių rajone, 8,5 km į pietryčius nuo Kuršėnų, Smilgių kaime. Sudarytas užtvenkus bevardį upelį (Gūragio intako G-3 intakas, Ventos upės baseinas) 1,75 km nuo jo žiočių. Tvenkinio ilgis iš pietryčių į šiaurės vakarus – 0,2 km, plotis – iki 0,035 km. Altitudė 102 m. Krantai žemi. Vakarinė pakrantė apaugusi medžiais, rytinėje pakrantėje plyti dirbami laukai. Į pietus eina kelias Nr.4018 (Amaliai - Smilgiai). Vakarinėje pakrantėje yra paplūdimys.

## Šaltiniai
Arli nacionalinis parkas

**Arli nacionalinis parkas** () arba ***Arli visuotinis faunos rezervatas*** (*Réserve totale de faune d’Arly*) – saugoma gamtos teritorija pietryčių Burkina Fase, Tapoa provincijoje. Įkurtas 1954 m. Drauge su Pendžari nacionaliniu parku Benine ir tarpvalstybiniu W nacionaliniu parku sudaro pasaulio paveldo objektą (paskelbtas 1996 m.).

Nacionalinis parkas apima įvairius biotopus: galerinius miškus prie Arli ir Pendžari upių, savanas ir retmiškius, Gobnangu kalnagūbrį su smiltainio uolomis. Parke saugoma būdinga savanų gyvūnija: afrikiniai drambliai, hipopotamai, liūtai, buivolai, įvairios antilopės (galvijinės antilopės, arklinės antilopės, margosios antilopės, dukeriai, vandeniniai ožiai), pavianai ir kitokios beždžionės. Seniau būta hieninių šunų, bet jų populiacija išnyko dėl žmogaus veiklos.


Arli-NP MS1219.jpg|Arli upė
Arli-NP MS1227.jpg|Parko uolynai
Arli National Park Burkina Faso.png|Galvijų kaimenė Arli parke


## Šaltiniai
Pakarčiūnų karjeras

**Pakarčiūnų karjeras** – karjero tvenkinys Lietuvoje, Šiaulių rajone, 5,5 km į šiaurės vakarus nuo Ginkūnų. Sudarytas išeksploatavus žvyro išteklius ir prisipildžius vandens. Tvenkinio ilgis iš pietryčių į šiaurės vakarus – 0,48 km, plotis – iki 0,46 km. Altitudė 103,3 m. Rytinis ir šiaurinis krantai aukštoki, statūs, apaugę krūmais. Kranto linija labai vingiuota. Aplinkui plyti  dirbami laukai. Šalia įsikūręs Pakarčiūnų kaimas. Pietinėje pakrantėje atnaujinta žvyro kasyba.

Tvenkinys nenutekantis, telkšo takoskyroje tarp Ringuvos ir Kulpės upių baseinų.

## Šaltiniai
Makmahono linija

**Makmahono linija** – pasienio tarp Indijos ir Tibeto demarkacinė linija, įteisinta 1914 m. Šimlos konvencijoje tarp britų kolonijinės valdžios ir tuo metu *de facto* nepriklausomo Tibeto atstovų. Pavadinta pagal derybose dalyvavusį ir liniją pasiūliusį britų užsienio sekretorių Henry McMahon. Iki šių dienų Indijos pusė Makmahono liniją traktuoja kaip teisėtą demarkacinę ribą su Kinijos Liaudies Respublika, žyminčią šiaurinę Arunačal Pradešo valstijos ribą, o Kinija ją laiko ginčytina.

## Iki Kinijos-Indijos karo

MakMahono linija leido Britų Indijai administruoti didelę kalnuotą Himalajų teritoriją, kuri buvo pavadinta Šiaurės rytų pasienio agentūra (*North-East Frontier Agency*). 1947 m. kraštas atiteko nepriklausomybę paskelbusios Indijos žinion, o po metų Tibetas pripažino, kad nepriklausoma Indija perima Britų Indijos susitarimus, įskaitant ir įsipareigojimą dėl Makmahono linijos.

1950 m. Kinijos Liaudies Respublika okupavo Tibetą ir pareiškė pretenzijas į Šiaurės rytų pasienio agentūrą, nes nepripažino Makmahono linijos. Reaguodama į tai, Indijos valdžia įsteigė kariuomenės prižiūrimus pasienio kontrolės postus. Suprastėjus santykiams tarp Kinijos ir Indijos, Makmahono linija tapdavo pavienių konfliktų vieta: 1959 m. rugpjūčio 25 d. nedidelė Indijos karių grupė peržengė liniją ir buvo apšaudyti Kinijos pasienio apsaugos; tų pačių metų spalio 21 d. įvyko nedidelis apsišaudymas, dėl kurio abi pusės kaltino viena kitą. Nors Kinijos premjeras Džou Enlai pasiūlė abiejose Makmahono linijos pusėse atitraukti kariuomenes ir taip suformuoti demilitarizuotą zoną, Indijos premjeras Džavaharlalis Nehru tokio pasiūlymo nepriėmė. Palaipsniui Kinija sustiprino savo karines pajėgas regione ir 1962 m. spalio 20 d. peržengusi liniją pasistūmėjo į Indijos kontroliuojamą dalį. Šis įsiveržimas bei panašūs veiksmai viena diena anksčiau Aksai Čino regione sukėlė trumpai trukusį Kinijos–Indijos karą. Nepaisant silpno Indijos pasipriešinimo, netrukus kinai atsitraukė iki Makmahono linijos, pabaigdami karą tų pačių metų gruodžio mėnesį. Teritorija buvo faktiškai grąžinta Indijos žinion.

## Po Kinijos-Indijos karo

Nepaisant 1972–1981 m. vykusių Indijos ir Kinijos derybų dėl ginčytino teritorijos statuso, susitarimo nepavyko pasiekti. 1972 m. kraštas paskelbtas Indijos sąjungine teritorija, jam suteiktas Arunačal Pradešo vardas, o 1987 m. teritorija įgavo valstijos statusą. Iki šių dienų Indijos pusė Makmahono liniją traktuoja kaip teisėtą demarkacinę ribą, o Kinija ją laiko ginčytina.

## Šaltiniai

## Susiję straipsniai
* Faktinės kontrolės linija – kitas ginčytinas Kinijos–Indijos pasienio ruožas Aksai Čino regione.
Klausučių tvenkinys (Jurbarko r.)

**Klausučių tvenkinys** – tvenkinys Lietuvoje, Jurbarko rajone, 4 km į šiaurės vakarus nuo Seredžiaus, Klausučių gyvenvietės rytiniame pakraštyje. Sudarytas užtvenkus Armeniuko upelį (Armenos intakas) 1,6 km nuo jo įtekėjimo į Goniūnų tvenkinį. Tvenkinio ilgis iš šiaurės rytų į pietvakarius – 0,29 km, plotis – iki 0,03 km. Altitudė 59,7 m. Krantai žemi. Aplinkui plyti pievos ir dirbami laukai. Pasroviui už kelio  iškart telkšo Klausučių I tvenkinys. 

## Šaltiniai
Daušiškių karjeras

**Daušiškių karjeras** – karjero tvenkinys Lietuvoje, Šiaulių rajone, 3 km į pietvakarius nuo Voveriškių. Sudarytas išeksploatavus žvyro išteklius tiesiant Šiaulių vakarinį aplinkkelį ir prisipildžius vandens. Tvenkinio ilgis iš pietų į šiaurę – 0,3 km, plotis – iki 0,19 km. Altitudė 119,8 m. Rytinis krantas žemas, kiti krantai aukštesni, vietomis apaugę krūmais. Aplinkui plyti  dirbami laukai. Šalia įsikūręs Daušiškių kaimas. Rytine pakrante eina kelias .

Tvenkinys nenutekantis, priklauso Vijolės intako Švendrelio baseinui.

## Šaltiniai
Sichote Alinio rezervatas

**Sichote Alinio valstybinis gamtinis biosferos Konstantino Abramovo rezervatas** () – rezervatas Rusijoje, Primorės krašto rytuose, Japonijos jūros pakrantėje. Įkurtas 1935 m. Teritorija 1978 m. paskelbta biosferos rezervatu, o 2001 m. – pasaulio paveldo objektu („Centrinis Sichote Alinis“). 2006 m. rezervatas pavadintas vieno jo kūrėjų ir pirmojo direktoriaus Konstantino Abramovo vardu.

Sichote Alinio rezervatas apima Sichote Alinio kalnų rytinius šlaitus; didžiausias aukštis – 1598 m (Gluchomankos kalnas). Saugoma Sichote Alinio kalnų gamtinis kompleksas. 99 % teritorijos apima spygliuočių ir lapuočių miškai. Auga 1149 aukštesniųjų augalų rūšys, iš jų – apie 100 endeminių. Veisiasi 63 rūšių žinduoliai (taurieji ir dėmėtieji elniai, stirnos, vilkai, kabargos, šernai, amūriniai tigrai, lūšys, himalajiniai ir rudieji lokiai, sabalai, didžiosios kiaunės, sibiriniai šeškai, leopardinės katės, ilgauodegiai goralai). Apie 390 rūšių paukščių (saugomos – juodasis gandras, kilnusis erelis, mandarininė antis, žvynuotasis dančiasnapis, sibirinė kurapka, usūrinis kirlikas, didysis apuokas žuvininkas, erelis žuvininkas, baltoji pelėda, keršoji lingė ir kt.), 44 žuvų rūšys (tarp jų – sachalininis eršketas).


Вид на побережье Японского моря с мыса Каланча.jpg|Japonijos jūros pakrantė nuo Kalančo kyšulio
Кардон "Кабаний" Сихотэ-Алинский заповедник, дорога на Рощино.jpg|Kelias į Roščiną pro rezervatą
Abrek Mnt, Terney.jpg|Abreko kalnas jūros pakrantėje
Maps of Sikhote-Alin Nature Reserve.svg|Rezervato žemėlapis


## Šaltiniai
Pilies III tvenkinys

**Pilies III tvenkinys** – tvenkinys Lietuvoje, Jurbarko rajone, 5 km į rytus nuo Skirsnemunės, Pilies I kaimo pietinėje dalyje. Sudarytas užtvenkus bevardį upelį (Nemuno intakas) 0,18 km nuo jo žiočių. Tvenkinio ilgis iš šiaurės rytų į pietvakarius – 0,14 km, plotis – iki 0,055 km. Altitudė 19,3 m. Krantai apaugę medžiais, šiaurvakarinis ir rytinis krantai aukšti. Tvenkinys yra penktas iš 5 Panemunės pilies parko tvenkinių kaskados. Priešsroviui telkšo Pilies II tvenkinys, Pilies I tvenkinys ir bevardžiai 0,12 ha ir 0,27 ha tvenkinėliai. Tvenkiniai apsupa Panemunės pilį. Stūkso Panemunės pilies parkas. Į pietus eina kelias . 2020 m. atlikti tvenkinių išvalymo darbai.

## Šaltiniai
Raudonės I tvenkinys

**Raudonės I tvenkinys** – tvenkinys Lietuvoje, Jurbarko rajone, Raudonės miestelio pietinėje dalyje. Sudarytas užtvenkus bevardį upelį (Nemuno intakas) 0,7 km nuo jo žiočių. Tvenkinio ilgis iš šiaurės rytų į pietvakarius – 0,16 km, plotis – iki 0,055 km. Altitudė 46,1 m. Krantai neaukšti, vietomis apaugę medžiais. Pietinėje pakrantėje stūkso Raudonės pilis ir Raudonės parkas. Vakarine pakrante eina kelias .

## Šaltiniai
UEFA moterų čempionų lyga 2020–2021 m.

**2020–2021 m. UEFA moterų čempionų lyga** – kasmetinis futbolo turnyras, kuriame varžosi geriausios moterų futbolo komandos iš visos Europos.

Finalo rungtynės vyko Gamla Ullevi stadione, kuris yra Geteborge, Švedijoje. 

## Turnyro reglamentas
* Dėl pandemijos pakito turnyro formatas. Buvo atsisakyta grupių kvalifikacinio turnyro. Sumažėjo rungtynių skaičius.
* Į turnyrą pakviestos 62 komandos. Atsižvelgiant į jų reitingą kovas jos pradėjo nuo skirtingų etapų.
* 32 stipriausios kovas tęsė finaliniame etape.
* Lietuvos čempionės FC Gintra kovas pradėjo nuo pirmojo kvalifikacinio etapo. Jų varžovėmis tapo Slovakijos čempionės Bratislavos „Slovan“.
; Kvalifikacinės atrankos
* Prasideda kvalifikacinėmis kovomis. Jose komandos susitinka vieneriose rungtynėse.
* Pirmasis kvalifikacinis etapas. Laimėtojos patenka į antrą kvalifikacinį etapą.
* Antrasis kvalifikacinis etapas. Laimėtojos patenka į finalinį etapą.
; Finalinis etapas
* Šešioliktfinalyje jėgas išmėgina 32 geriausios komandos.
* Aštuntfinalyje kaunasi šešiolika geriausiųjų ekipų.
* Ketvirtfinalyje susitinka aštuonios komandos.
* Pusfinalyje lieka keturios.
* Finale dvi stipriausios ekipos kovoja dėl čempionių titulo.

## Kvalifikacinės kovos
### Pirmasis etapas
* FC Gintra susitiko su Slovakijos čempionėmis Slovan.
* Rungtynės vyko Šiauliuose, Savivaldybės stadione.
* Vieneriose rungtynėse sprendėsi, kuri ekipa pateks į kitą etapą.
* FC Gintra nugalėjo varžoves rezultatu 4:0 ir pateko į kitą etapą.
#### Gintra vs. Slovan
----

--------------------------

-------------------------------------------------

### Antrasis etapas
* 2020 m. lapkričio 6 d. buvo ištraukti burtai, kurie lėmė būsimas varžoves ir kur bus žaidžiamos rungtynės.
* Po burtų paaiškėjo, kad rungtynės vyks Lietuvoje, o varžovėmis tapo Vålerenga iš Norvegijos.
* Rungtynės įvyks lapkričio 19 d. 13 val. Telšiuose, miesto centriniame stadione. Žiūrovai į rungtynes nebus įleidžiami.
#### Gintra vs. Vålerenga
----------------------------------------

* Šiaulių „Gintra-Universitetas“ pralaimėjo šias rungtynes rezultatu 0:7 ir baigė pasirodymą čempionų lygos atrankose.
--------------------------------

-------------------------------------------------

## Finalo rungtynės
* Finalo rungtynės įvyko 2021 m. gegužės 16 d.
* Finale susitiko  Chelsea ir  Barcelona.

## Taip pat skaitykite
* 2020 m. moterų A lyga
* Lietuvos futbolo varžybos 2020 m.
* UEFA Europos lyga 2020–2021 m.
* UEFA čempionų lyga 2020–2021 m.

## Šaltiniai

## Nuorodos
* Oficiali UEFA svetainė
* European league standings (anglų k.)
ŠK Slovan Bratislava (moterys)

**Bratislavos „Slovan“** – Slovakijos futbolo klubas iš sostinės Bratislavos. Šis straipsnis apie moterų komandą, rungtyniavusią moterų futbolo varžybose. 

## Istorija
1995 m. pirmą kartą tapo šalies čempionėmis. Per klubo istoriją tapo daugkartinėmis Slovakijos čempionėmis.

2019/20 m. Pirma lyga buvo sustabdyta dėl pandemijos. Tuo metu pirmavo „Slovan“ ekipa.

UEFA moterų čempionų lygos 2020–2021 m. pirmame kvalifikaciniame etape susitiko su Lietuvos čempionėmis FC Gintra. Lietuvos ekipa nugalėjo slovakes rezultatu 4:0 ir pateko į antrą etapą. Slovakės baigė pasirodymą turnyre.

## Pasiekimai
;  **[[Prvá slovenská futbalová liga (moterys)|moterų Pirma lyga]]:**
*  **Slovakijos čempionės (14):** 1995, 1996, 1997, 1998, 1999, 2001, 2004, 2009, 2010, 2011, 2012, 2016, 2018, 2019, 2020, 2021
;  **Slovakijos futbolo taurė:**
* **Laimėtojos (5):** 2009, 2011, 2012, 2013, 2018 m.

## Sezonai

## Stadionas
Namų rungtynes žaidžia Štadión Tehelné pole; šis stadionas talpina 22,5 tūkst. žiūrovų.

## Sudėtis
Atnaujinta; 2020 m. lapkričio 4 d.

## Taip pat skaitykite
* ŠK Slovan Bratislava

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Partizán Bardejov (moterys)

**Bardejovo „Partizan“** () – Slovakijos futbolo klubas iš Bardejovo. Šis straipsnis apie moterų ekipą, rungtyniavusią moterų futbolo varžybose. 

## Istorija
Klubo ištakos siekia 1922 m., o moterų ekipa suburta 2012 m. 

2016–2017 m. sezone pirmą kartą tapo šalies čempionėmis. Tai vienintelis čempionių titulas per visą klubo istoriją.

UEFA moterų čempionų lygos 2017–2018 m. pirmame kvalifikaciniame etape susitiko su Lietuvos čempionėmis FC Gintra. 2017 m. rugpjūčio 22 d. Tbilisyje vykusiose rungtynėse FC Gintra rezultatu 4-0 nugalėjo varžoves. Slovakės liko trečioje vietoje ir užbaigė pasirodymą.

2019–2020 m. Pirma lyga buvo sustabdyta dėl pandemijos. Tuo metu pirmavo „Slovan“ ekipa, o Partizan buvo antroje vietoje.

## Pasiekimai
;  Prvá slovenská futbalová liga
* **Slovakijos čempionės (1):** 2016–2017 m.

;  Slovakijos moterų futbolo taurė
* **Laimėtojos (3):** 2015–2016, 2016–2017, 2018–2019 m.

## Sezonai
; Pastarųjų metų sezonai

; Ankstesni sezonai

## Sudėtis
Atnaujinta; 2020 m. lapkričio 4 d.

## Stadionas
Namų rungtynes žaidžia Bardejovo miesto stadione, kuris talpina 3,4 tūkst. žiūrovų. 

## Spalvinė gama
Ekipa žaidžia raudonos spalvos aprangomis su baltais žymenimis.

## Taip pat skaitykite
* Partizán Bardejov BŠK

## Išnašos

## Nuorodos
* [ SOCCERWAY]
* Globalsportsarchive
Sangos trišalis miškas

**Sangos trišalis miškas** – miškų plotai Kongo, Centrinės Afrikos Respublikos ir Kamerūno teritorijose. Gamtinis UNESCO pasaulio paveldo objektas.

2000 m. visos trys šalys pasirašė susitarimą šioje teritorijoje įkurti biosferos rezervatą. 2007 m. buvo įkurtas Sangos nacionalinis parkas, o 2012 m. miškas įtrauktas į UNESCO pasaulio paveldo sąrašą

Sangos trišalis miškas apima tris nacionalinius parkus ir užima 750 000 ha plotą. Kadangi miškas nėra paliestas žmonių veiklos, jame gyvena daug retų gyvūnų (pavyzdžiui, gorilos, miškiniai drambliai, šimpanzės, miškinės kiaulės, krūmyninės kiaulės, bongos, miškiniai buivolai ir kt.) ir auga įvairių augalų.

Tai yra vienintelis UNESCO pasaulio paveldo sąrašo objektas Konge.

Objektą sudaro šios saugomos teritorijos:
* Nuabalė Ndokio nacionalinis parkas (Kongo Respublika)
* Lobekės nacionalinis parkas (Kamerūnas)
* Dzanga Ndokio nacionalinis parkas (Centrinės Afrikos Respublika)

## Šaltiniai

## Nuorodos
* UNESCO svetainė
Roger Ebert

**Rodžeris Džozefas Ibertas** (, 1942 m. birželio 18 d. Urbana, Ilinojus – 2013 m. balandžio 4 d. Čikaga, Ilinojus) – amerikiečių žurnalistas, rašytojas, kino istorikas ir kritikas. Nuo 1967 m. iki mirties 2013 m. „Chicago Sun-Times“ kino kritikas. 1975 m. R. Ibertas tapo pirmuoju kino kritiku, pelniusiu Pulicerio premiją už kritiką. „Los Angeles Times“ jį pavadino „žinomiausiu kino kritiku Amerikoje“.

## Biografija ir karjera
Gimė Urbanos mieste, Ilinojaus valstijoje. Baigė Ilinojaus ir Čikagos universitetus. R. Ibertas filmo kritiką pradėjo 1967 m. „*Chicago Sun-Times*“. 1975 m. jam buvo skirta Pulicerio premija už filmų kritiką. Tais pačiais metais R. Ibertas kartu su kitu filmo kritiku Žene Siskeliu pradėjo rengti kassavaitinę filmų įvertinimo laidą „Sneak Previews“ (1982 m. laida buvo pervadinta į „At the Movies With Gene Siskel & Roger Ebert“, o 1986 m. – į „Siskel & Ebert & the Movies“). Po Ženė Siskelio mirties 1999 m., jį pakeitė daugybė kviestinių svečių, įskaitant Martiną Skorsezę. 2000 m. kartu su Ibertu laidą pradėjo vesti kitas „Chicago Sun-Times“ žurnalistas, filmų kritikas Rikardas Rioperis. 2000 m. R. Ibertas paėmė interviu iš tuometinio JAV prezidento Bilo Klintono. 2005 m. tapo pirmuoju kino kritiku, gavusiu žvaigždę Holivudo šlovės alėjoje.

2002 m. R. Ibertui buvo diagnozuotas skydliaukės ir seilių liaukų vėžys. 2006 m. jam buvo pašalintas apatinis žandikaulis, dėl to jis negalėjo normaliai kalbėti ar valgyti. Tačiau jo gebėjimas rašyti išliko nepakitęs ir jis toliau dažnai skelbė internete filmų recenzijas iki pat savo mirties 2013 m. balandžio 4 d.

## Kritika
Vertindamas filmus, R. Ibertas rėmėsi keturių žvaigždučių sistema. Aukščiausios kokybės filmams jis skirdavo keturias žvaigždes, o žemiausių – paprastai pusę žvaigždutės, nebent manydavo, jog filmas yra „meniškai netinkamas ir moraliai atgrasus“, ir tokiu atveju filmas negavo žvaigždžių.

„Metacritic“ pastebėjo, kad R. Ibertas buvo linkęs suteikti švelnesnius reitingus nei dauguma kritikų. Jo vidutinis filmo įvertinimas buvo 71 %, palyginti su 59 % visoje „Metacritic“ svetainėje. Iš jo apžvalgų 75 % buvo teigiamos ir 75 % jo įvertinimų buvo geresni nei jo kolegų. 2008 m. R. Ibertas pripažino, kad jis vidutiniškai suteikė aukštesnius įvertinimus nei kiti kritikai, nors jis teigė, kad tai iš dalies dėl to, kad jis manė, kad 3 iš 4 žvaigždžių įvertinimas yra bendras slenkstis, norint gauti teigiamą įvertinimą. Nors R. Ibertas retai rašydavo ilgas recenzijas, jas rašydavo tiems filmams, kurie jam tikrai nepatiko, pavyzdžiui, 1994 m. filmas „North“.

R. Ibertas asmeniškai geriausiu filmu laikė 1941 m. filmą „Pilietis Keinas“ (), mėgstamiausiu aktoriumi – Robertą Mičemą, mėgstamiausia aktore – Ingrid Bergman. Mėgstamiausiais režisieriais jis laikė Basterį Kytoną, Robertą Altmaną, Vernerį Hercogą, Martiną Skorsezę.

## Šaltiniai
Naumalūnio tvenkinys

**Naumalūnio tvenkinys** – tvenkinys Lietuvoje, Jurbarko rajone, 8 km į šiaurės vakarus nuo Viešvilės miestelio, 1,5 km į rytus nuo Žukų. Sudarytas užtvenkus Giluvės upę (Jūros upės intakas) 5,7 km nuo jos žiočių. Tvenkinio ilgis iš rytų į vakarus – 0,39 km, plotis – iki 0,14 km. Altitudė 17,7 m. Krantai žemi, ištisai apaugę medžiais ir krūmais. Tvenkinį supa Karšuvos giria (Jūravos ir Žukų miškai). Prie tvenkinio įsikūręs Naumalūnio viensėdis. Yra įrengta poilsiavietė.

## Šaltiniai
Padievyčio tvenkinys (16050076)

**Padievyčio tvenkinys** – tvenkinys Lietuvoje, Šilalės rajone, 3,5 km į pietus nuo Laukuvos. Sudarytas iš 3 anksčiau atskirais tvenkiniais laikytų tvenkinių: Karūžiškės I tvenkinio, Karūžiškės II tvenkinio ir Karūžiškės III tvenkinio.

## Šaltiniai
Skirmantas Malinauskas

**Skirmantas Malinauskas** (g. 1981 m. gegužės 7 d. Vilniuje) – Lietuvos visuomenininkas, kuriantis įvairių žmonių, įvykių ir reiškinių „Youtube“ apžvalgas.

Buvęs žurnalistas ir ministro pirmininko Sauliaus Skvernelio patarėjas.

## Biografija
Baigė MRU teisės bakalaurą. Ten pat įgijo Tarptautinės žmogaus teisių apsaugos magistro laipsnį.

Dirbo žurnalistu ir rinkodaros specialistu „Respublikos leidinių grupėje“. 2014–2016 m. dirbo verslo žurnalistu, naujienų redaktoriumi ir laidų vedėju „Žinių radijuje“. Iki 2017 m. dirbo redakcijos „15min“ tyrimų skyriuje.

2017 m. liepos 24 d. tapo Sauliaus Skvernelio patarėju kovos su korupcija, ryšių su parlamentu ir strateginės komunikacijos klausimais.

2020 m. pradžioje, šalyje prasidėjus COVID-19 pandemijai tapo Ekstremalių situacijų valdymo centro Visuomenės informavimo grupės vadovu. 2020 m. kovo pradžioje, kilus nesutarimams su Sveikatos apsaugos ministru Aurelijumi Veryga dėl Covid-19 pandemijos valdymo, pasitraukė iš pareigų.

### Laidos „Youtube“
Pasitraukęs iš politinės erdvės, ėmė kurti įvairių temų laidas „Youtube“ platformoje. Viena iš jo temų – septynis kartus teistas Tauragės verslininkas, Lietuvos futbolo federacijos (LFF) vykdomojo komiteto narys Arūnas Pukelis–Švinius, dėl S. Malinausko teiginių kartu su LFF keliais ieškiniais kreipęsis į teismą. Dalį ieškinių teismas jau atmetė. S. Malinauskas tai vadina strateginiais ieškiniais prieš visuomenės dalyvavimą (SLAPP).

## Šaltiniai
Malvydas Sakalauskas

**Malvydas Sakalauskas** (1949 m. rugsėjo 12 d. – 2013 m. balandžio 25 d.) – Lietuvos dailėtyrininkas, muziejininkas, tapytojas.

## Biografija

1978 m. baigė LSSR Dailės institutą (nuo 1990 m. Vilniaus dailės akademija). 1979–1988 m. Kauno paveikslų galerijos M. Žilinsko kolekcijos skyriaus vedėjas, 1988–1992 m. M. K. Čiurlionio dailės muziejaus direktorius. 1992–1995 m. „Kaunas plius televizijoje“ sukūrė 35 dokumentines laidas apie Lietuvos menininkus. Nuo 1994 m. dirbo dailės ir meno istorijos mokytoju Kauno „Varpo“ gimnazijoje.

## Kūrybinė ir visuomeninė veikla

1985 m. surengė pirmąją tapybos parodą Kauno „Santakos“ kino teatre su 23 autoriniais darbais. Nuo 1987 m. rengė parodas Kauno paveikslų galerijoje, Vilniaus banko Kauno filiale, Lietuvos švietimo istorijos muziejuje, dalyvavo M. K. Čiurlionio dailės muziejaus rengtose parodose. Nuo 1979 m. iki 1988 m. buvo M. Žilinsko (1904–1992) dovanotos kolekcijos skyriaus vedėjas. Kauno paveikslų galerijoje dalyvavo įrengiant nuolatinę ekspoziciją, buvo vienas iš kolekcijos katalogo „Kauno paveikslų galerija“ (1980 m.) sudarytojų. 1989 m. vadovavo Mykolo Žilinsko dailės galerijos statybai ir ekspozicijos įrengimui. 2008 m. Lietuvos dailės pedagogų konkursinės parodos „Valdovų rūmai amžių sandūroje“ laureatas – su paveikslu „Krivis aiškina valdovui sapną“ laimėjo II vietą. Per 30 kūrybinio darbo metų nutapė apie 500 paveikslų. Dalį jų įsigijo M. K. Čiurlionio dailės muziejus, taip pat gydymo įstaigos, mokyklos, bankai, privačios organizacijos ir kiti asmenys.

## Šaltiniai

## Nuorodos
Kuodaičių tvenkinys (16050044)

**Kuodaičių tvenkinys** – tvenkinys Lietuvoje, Šilalės rajone, 9 km į šiaurę nuo Šilalės. Sudarytas užtvenkus Lumupio upelį (Lokystos intakas, Jūros upės baseinas) 2,6 km nuo jo žiočių. Tvenkinio ilgis iš šiaurės į pietus – 0,57 km, plotis – iki 0,32 km. Yra 4 a salelė. Altitudė 144,8 m. Krantai vietomis aukštoki, šiaurvakarinis - žemas ir pelkėtas. Krantai ištisai apaugę medžiais. Tvenkinį supa miškas, tik į šiaurę ir pietus vietomis plyti pievos. Pietine pakrante eina automagistralė . Šalia įsikūręs Kuodaičių kaimas.

## Šaltiniai
Loropenio griuvėsiai

**Loropenio griuvėsiai** – archeologinė vietovė netoli Loropenio miesto Burkina Fase, 40 km nuo Gaua miesto. Šie griuvėsiai 2009 m. buvo įtraukti į UNESCO pasaulio paveldo sąrašą. Tai yra pirmasis UNESCO paveldo sąrašo objektas Burkino Fase. Vietovė užima 1113 ha plotą, joje buvo rastos senovinės tvirtovės akmeninės sienos liekanos – tai viena geriausiai išlikusių tokio tipo vietų regione.

Loropenio miestas ir tvirtovė pastatyta mažiausiai prieš 1000 metų. Jos klestėjimo laikmetis sutapo su transsacharinės prekybos amžiumi (XIV–XVII a.). Gyvenvietė apleista XIX a.

## Išnašos
Kvėdarnos karjeras

**Kvėdarnos karjeras** – karjero tvenkinys Lietuvoje, Šilalės rajone, Kvėdarnos miestelio šiaurvakariniame pakraštyje. Sudarytas išeksploatavus žvyro išteklius ir prisipildžius vandens. Tvenkinio ilgis iš rytų į vakarus – 0,37 km, plotis – iki 0,19 km.  Altitudė 100 m. Krantai daugiausia apaugę medžiais ir krūmais, pietinis ir šiaurinis krantai aukšti ir statūs. Šalia įsikūręs Paragaudžio kaimas. 

Tvenkinys nenutekantis, priklauso Jūros upės baseinui.

Tvenkinyje gyvena lydekos, lynai, ešeriai, raudės, karosai.

## Šaltiniai
Pagrybio tvenkinys

**Pagrybio tvenkinys** – tvenkinys Lietuvoje, Šilalės rajone, 5 km į pietus nuo Kaltinėnų, Iždonų kaime. Sudarytas užtvenkus Vyglinės upelį (Akmenos intakas, Jūros baseinas) jo auštupyje 3,4 km nuo  žiočių. Tvenkinio ilgis iš pietų į šiaurę – 0,13 km, plotis – iki 0,065 km. Altitudė 158,7 m. Krantai neaukšti. Aplink tvenkinį įrengta poilsio zona. Vakarine pakrante eina kelias .

## Šaltiniai
Amanda Ida Linnea Kass

**Amanda Kass** (g. 2002 m. rugpjūčio 8 d.) – suomių futbolininkė, gynėja.

## Karjera
Futbolą pradėjo žaisti gimtinėje. 

### [[IK Myran]]
2019 m. atstovavo Suomijos moterų futbolo ekipą IK Myran. 

Naisten Liiga sužaidė 24 rungtynes ir pasižymėjo dviem įvarčiais.

### [[FC Gintra]]
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė šešerias rungtynes ir pasižymėjo vienu įvarčiu. Įvartį pelnė 2020 m. rugsėjo 16 d. rungtynėse prieš MFK Kauno Žalgiris. Pasirodė po keitimo 65 min., o 78 min. pelnė įvartį ir išplėšė šiaulietėms pergalę. (Rungtynės baigėsi rezultatu 2:1). 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Amandos įvartis buvo pirmasis šiose rungtynėse; po jo šiaulietės perėmė žaidimo kontrolę ir sutriuškino varžoves.

### Vėlesnė karjera
Vėlesniais metais rungtyniavo gimtinėje, kur 2021 m. sezone atstovavo VIFK. vėliau laimę bandė Italijoje (Orobica), o galiausiai grįžo į Suomiją, kur žaidė FC United Pietarsaari.

## Pasiekimai
;**[[FC Gintra]]**
* **Lietuvos čempionė**: 2020 m.

## Šaltiniai

## Nuorodos
* SOCCERDONNA
* lietuvosfutbolas.lt (Gintra 2020 m. sezone)
* lietuvosfutbolas.lt (Statistika)
* Soccerway duomenų bazė (Apie žaidėją)
Abby Carchio

**Ebė Karčio** (g. 1997 m. rugsėjo 19 d.) – amerikiečių futbolininkė, saugė.

## Karjera
Futbolą pradėjo žaisti gimtinėje. Keturis sezonus žaidė NCAA studenčių lygoje; atstovavo Brauno universitetui.

### [[FC Gintra]]
2020 m. vasarą persikėlė rungtyniauti į Lietuvą. Atstovavo „Gintros“ klubui. Moterų A lygoje sužaidė dešimt rungtynių ir pasižymėjo aštuoniais įvarčiais. Debiutinį įvartį pelnė 2020 m. rugsėjo 16 d. rungtynėse prieš MFK Kauno Žalgiris. Tuo metu pirmavo kaunietės, o Ebė išlygino rezultatą. Sužaidė tik pirmą kėlinį, o rungtynės baigėsi rezultatu 2:1. 2020 m. spalio 7 d. rungtynėse prieš Utenos Utenis pelnė tris įvarčius per rungtynes. (Rungtynės baigėsi šiauliečių pergale 19:0.) 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Ebės įvartis buvo antrasis šiose rungtynėse; po jo šiaulietės galutinai perėmė žaidimo kontrolę ir sutriuškino varžoves.

### Vėlesnė karjera
2021 m. žaidėja persikėlė į Islandiją ir atstovavo Keflavík ÍF. Aukščiausioje lygoje sužaidė penkerias rungtynes.

Vėliau išvyko į Prancūziją. Atstovavo AS Saint-Étienne. 2022 m. kovo 12 d. debiutavo ekipoje prieš Lyonnes klubą.

## Pasiekimai
;**[[FC Gintra]]**
* **Lietuvos čempionė**: 2020 m.

## Šaltiniai

## Nuorodos
* FLASHSCORE
* gintra.lt (Apie žaidėją)
* Brauno universitetas (Apie žaidėją)
* lietuvosfutbolas.lt (Gintra 2020 m. sezone)
* lietuvosfutbolas.lt (Statistika)
* Soccerway duomenų bazė (Apie žaidėją)
* UEFA (Apie žaidėją)
* Globalsportsarchive
Ruvimbo Tracy Elizabeth Mucherera

**Ru Mučerera** (g. 1996 m. spalio 5 d.) – amerikiečių futbolininkė, puolėja

## Karjera
Futbolą pradėjo žaisti gimtinėje. Ru studijavo ir gynė Šiaurės Karolinos universiteto garbę NCAA studenčių futbolo lygoje.

### [[FC Gintra]]
2020 m. vasarą persikėlė rungtyniauti į Lietuvą. Atstovavo FC Gintra. Moterų A lygoje sužaidė dešimt rungtynių ir pasižymėjo septyniais įvarčiais. Debiutinį įvartį pelnė 2020 m. rugpjūčio 30 d. rungtynėse prieš Gargždų „Bangą“. Tuo metu pirmavo šiaulietės, o po Ru tikslaus smūgio rezultatas tapo 7:1. Sužaidė tik antrą kėlinį, o rungtynės baigėsi rezultatu 8:1. 2020 m. rugsėjo 13 d. rungtynėse prieš Utenos Utenis pelnė keturis įvarčius per rungtynes. (Rungtynės baigėsi šiauliečių pergale 20:0.) 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Ru Mučereros įvartis buvo trečiasis šiose rungtynėse.

## Pasiekimai
;**[[FC Gintra]]**
* **Lietuvos čempionė**: 2020, 2021 m.

## Šaltiniai

## Nuorodos
* gintra.lt (Apie žaidėją)
* lietuvosfutbolas.lt (Gintra 2020 m. sezone)
* lietuvosfutbolas.lt (Statistika)
* Soccerway duomenų bazė  (Apie žaidėją)
Tristan Currie Corneil

**Tristan Korneil** (g. 1994 m. sausio 31 d.) – kanadiečių futbolininkė, žaidžianti gynėjo pozicijose. Rungtyniavo Lietuvoje. Atstovavo Šiaulių „Gintros“ klubui.

## Karjera
Futbolą pradėjo žaisti gimtinėje. 2019 m. rungtyniavo Švedijoje. Pirmoje sezono pusėje Kalmaro ekipoje, kurioje sužaidė vienerias rungtynes elito divizione. Antroje pusėje atstovavo Borgeby klubą. Šioje ekipoje sužaidė dešimt rungtynių.

### [[FC Gintra]]
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė 18 rungtynių ir pasižymėjo trimis įvarčiais. Debiutinį įvartį pelnė 2020 m. birželio 21 d. rungtynėse prieš Šiaulių SG-FA „Šiauliai“. Po tikslaus Tristan smūgio rezultatas tapo 14:0, o rungtynės baigėsi rezultatu 17:0.  2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Tristan 90 min. stojo mušti 11 m. baudinio. Užtikrintai realizavo baudinį. Jos pelnytas įvartis buvo ketvirtasis šiose rungtynėse.

## Pasiekimai
;**[[FC Gintra]]**
* **Lietuvos čempionė**: 2020, 2021 m.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* gintra.lt (Apie žaidėją)
* lietuvosfutbolas.lt (Gintros 2020 m. sezonas)
* lietuvosfutbolas.lt (Statistika)
* Soccerway duomenų bazė (Apie žaidėją)
* UEFA (Apie žaidėją)
Anastasija Ročāne

**Anastasija Ruočanė** (g. 1992 m. birželio 7 d., Ryga) – latvių futbolininkė, gynėja, žaidusi Šiaulių „Gintroje“. Atstovavo Latvijos jaunimo rinktinėms ir nacionalinei moterų rinktinei.

## Karjera
Futbolą pradėjo žaisti gimtinėje. Rungtyniavo įvairiose Latvijos ir Estijos ekipose.

### [[FC Gintra]]
2020 m. atstovavo „Gintros-Universiteto“ klubui. Moterų A lygoje sužaidė 8 rungtynes. 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Anastasija Ruočanė pasirodė pačioje rungtynių pabaigoje (86 min.) ir žaidė iki finalio švilpuko.

2021 m. rugpjūčio pabaigoje pranešta, kad Šiaulių „Gintros” klubą palieka dvi latvės – Anastasija Ročāne ir Karlina Miksone. Anastasija Ročāne atstovavo Šiaulių „Gintros” klubui pusantro sezono.

### Lenkija
2021 m. vasarą persikėlė į Medyk Konin (Lenkija). 2023 m. vasarą perėjo į Czarni Sosnowiec (Lenkija).

2024 m. žaidė Austrijoje, kur atstovavo SPG Lustenau/Dornbirn. netrukus perėjo į Asteras Tripolis (Graikija).

## Pasiekimai
;  **[[FC Gintra]]**
* **Lietuvos čempionė** (1x): 2020 m.

;  su Parnu JK
* Naiste Meistriliiga: 2011, 2012 m.
* Estijos futbolo taurė: 2012 m.
* Estijos supertaurė: 2012, 2013 m.

;  su Rīgas FS
* Latvijos čempionė: 2014, 2015, 2016, 2017, 2018 m.

;  su Latvijos rinktine

* 2025 m. Baltijos futbolo taurės laimėtoja

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Savo laiku atstovavo Latvijos WU-17 ir WU-19 jaunimo rinktines. 

Buvo kviečiama į Latvijos nacionalinę moterų rinktinę. 2011 m. kovo 3 d. debiutavo Latvijos moterų rinktinėje.

## Šaltiniai

## Nuorodos
* lietuvosfutbolas.lt (Statistika)
* SOCCERWAY (Apie žaidėją)
* lff.lv oficiali svetainė (Apie žaidėją)
* worldfootball.net (Apie žaidėją)
* SOCCERDONNA (apie žaidėją)
* SOCCERDONNA (apie trenerę)
Jelena Čubrilo

**Jelena Čubrilo** (g. 1994 m. sausio 9 d., Belgrade) – serbų futbolininkė, puolėja.

## Karjera
Futbolą pradėjo žaisti gimtinėje. Nuo 2006 m. rungtyniavo Lazerevaco LASK, nuo 2010 m. Suboticos „Spartako“, o 2015 m. Osijeko ekipose.

### [[FC Gintra]]
2017 m. antroje sezono pusėje kartu su savo dvyne seserimi Marija Čubrilo atvyko į Lietuvq ir atstovavo Gintrai-Universitetui. Žaidė moterų A lygoje. Moterų A lygoje debiutavo 2017 m. rugsėjo 3 d. prieš MFK Kauno Žalgiris. Šiose rungtynėse pelnė pirmąjį įvartį. Rungtynės baigėsi 15-0, šiauliečių persvara buvo akivaizdi. 2017 m. rugsėjo 5 d. rungtynėse prieš Gargždų „Bangą“ pasižymėjo penkiais įvarčiais. O rungtynės baigėsi šiauliečių pergale 21-0. Tapo 2017 m. Lietuvos čempione. Sužaidė penkerias rungtynes Lietuvos moterų A lygoje ir pelnė septynis įvarčius.

2018 m. žaidė FC Gintra ekipoje tik pirmoje sezono pusėje. Per septynerias rungtynes pelnė keturiolika įvarčių.

### Ispanijos ekipos
2018 ir 2019 m. bandė laimę Ispanijoje. Atstovavo Rayo Valecano (2018–2019 m. sezone); vėliau – Alhama (2019–2020 m. sezone).

### [[FC Gintra]]
2020 m. grįžo į Lietuvą. Atstovavo „Gintros“ klubui. Moterų A lygoje sužaidė 17 rungtynių ir pasižymėjo dvidešimt penkiais įvarčiais. 2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Jelena uždirbo 11 metrų baudinį paskutinėmis rungtynių akimirkomis, kurį realizavo kanadietė Tristan Currie Corneil.

### Vėlesnė karjera
2023 m. sausio mėn. pasirašė sutartį su Fatih Vatan (Turkija). 2024 m. sezone rungtyniavo Maskvos „Lokomotiv“ klube.

## Pasiekimai
;  **[[FC Gintra]]**
* **Lietuvos čempionė** (3x): 2017, 2020 ir 2021 m.
* **Baltijos moterų lyga** (1x): 2017 m.

;  Suboticos „Spartak“
* **Super Liga Žene**	
: **Čempionė** (3x): 2013/2014, 2012/2013, 2011/2012

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Savo laiku atstovavo WU-17 ir WU-19 jaunimo rinktines. Buvo kviečiama į Serbijos nacionalinę moterų rinktinę.

## Išnašos

## Nuorodos
* WFL svetainė apie žaidėją
* lietuvosfutbolas.lt (Gintros 2020 m. sezonas)
* lietuvosfutbolas.lt (Statistika)
* Soccerway duomenų bazė (Apie žaidėją)
* UEFA svetainė (Apie žaidėją)
Filipe Palmeiro

**Filipe Palmeiro** (g. 1977 m. liepos 11 d. Portalegrėje) – automobilių sporto šturmanas iš Portugalijos. Didžiąją karjeros dalį F. Palmeiro lenktyniauja Dakaro ralyje, jis yra „Dakaro legenda“ (dalyvavęs 10 ir daugiau kartų).

Portugalas pirmame Dakaro ralyje startavo 2005 m. 2007 m. jis prisijungė prie „X-raid“ komandos, su kuria lenktynėse dalyvavo „Mini“ automobiliais.

2019 m. Dakaro ralyje Peru portugalas su vairuotoju Boris Garafulic pasiekė 8 vietą bendroje įskaitoje.

Prieš 2020 m. Dakaro ralį portugalas prisijungė prie Benedikto Vanago komandos ir tapo jo šturmanu. Kartu su lietuviu jis pelnė 15 vietą bendroje įskaitoje.

2020 m. lapkričio 6 d. B. Vanagas pranešė, kad F. Palmeiro bus oficialus komandos šturmanas visam 2021 m. sezonui. 2021 m. Dakare šis ekipažas pasiekė 12 vietą.

2022 m. birželio 28 d. B. Vanagas pranešė, kad baigė bendradarbiavimą su F. Palmeiro.

2023 m. F.Palmeiro dalyvavo Dakare kaip João Ferreira šturmanas T3 klasėje Yamaha X-Raid YXZ 1000R Turbo Prototype motobagiu. Tai buvo 16-as Dakaro ralis jo karjeroje.

## Šaltiniai

## Nuorodos
* Informacija X-raid komandos svetainėje
Upynos tvenkinys

**Upynos tvenkinys** – tvenkinys Lietuvoje, Šilalės rajone, 9 km į šiaurės vakarus nuo Skaudvilės, Upynos miestelio vakarinėje dalyje. Sudarytas užtvenkus bevardį upelį (Upynalės intakas, Šunijos upės baseinas) 0,3 km nuo jo žiočių. Tvenkinio ilgis iš pietryčių į šiaurės vakarus – 0,12 km, plotis – iki 0,065 km. Yra 1,5 a salelė. Altitudė 139,8 m. Krantai žemi. Rytinėje pakrantėje stovi Upynos Stasio Girėno vidurinė mokykla, į vakarus plyti pievos, į šiaurę už kelio Nr.4504 (Skaudvilė–Upyna–Balsiai) įkurtos miestelio kapinės, pietrytinėje pakrantėje telkšo 0,17 ha tvenkinėlis. 

## Šaltiniai
Alika Isis Keene

**Alika Aizis Kyn** (g. 1994 m. sausio 15 d., Mount Doroje, Floridoje, JAV) – jamaikiečių kilmės amerikiečių futbolininkė, centro gynėja.

## Karjera
### Orlando Pride
Nuo 2019 m. kovo mėn. atstovavo aukščiausios JAV moterų futbolo lygos (NWSL) „Orlando Pride“; sutartis galiojo iki sezono pabaigos. Gynėja treniravosi kartu su tokiomis futbolo žvaigždėmis, kaip brazile Marta bei JAV rinktinės žaidėjomis – Alex Morgan, Sydney Leroux, Ali Krieger bei kitomis futbolininkėmis. Pasibaigus sutarčiai su „Orlando Pride“ klubu, nusprendė siekti iššūkių ir išvyko į Europą.

### [[FC Gintra]]
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė devyniolika rungtynių ir pasižymėjo pelnydama keturiolika įvarčių. Debiutinį įvartį pelnė 2020 m. birželio 3 d. rungtynėse prieš Gargždų „Bangą“. Šias rungtynes be didesnio vargo laimėjo šiaulietės, kurios nugalėjo rezultatu 16-0. Alika pelnė įvarčius 67 min. (10-0) ir 78 min. (12-0). Sezono metu trejose rungtynėse pelnė po trivartį (*het-triką*). Tai pavyko padaryti 2020 m. liepos 15 d. rungtynėse prieš Šiaulių SG-FA; spalio 4 d. prieš Gargždų „Bangą“; spalio 7 d. prieš Utenos Utenį.

2020 m. tapo Lietuvos čempione. 

UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Šiose rungtynėse Alika buvo startinėje sudėtyje ir svariai prisidėjo prie pergalės.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 2020, 2021 m.

## Šaltiniai

## Nuorodos
* gintra.lt (Apie žaidėją)
* lietuvosfutbolas.lt (Gintra 2020 m. sezone)
* lietuvosfutbolas.lt (Statistika)
Vålerenga IF (moterys)

**Oslo „Vålerenga“** – Norvegijos futbolo klubas iš sostinės Oslo. Šis straipsnis apie „Vålerenga“ moterų futbolo ekipą, rungtyniavusią moterų futbolo varžybose. 

## Istorija
1982 m. gegužės 11 d. laikoma šios ekipos įkūrimo data.

2010 m. Pirmame divizione užėmė trečią vietą, o 2011 m. tapo Pirmojo diviziono nugalėtojomis ir pateko į elito divizioną.

Nuo 2012 m. žaidė Toppserien pirmenybėse. 2019 m. buvo antroje vietoje.

2020 m. Toppserien buvo sustabdyta dėl pandemijos. Tuo metu pirmavo „Vålerenga“ ekipa. Sezono pabaiga persikėlė į lapkričio mėnesį. Ekipa išlaikė įgytą persvarą iki čempionato pabaigos ir pirmą kartą klubo istorijoje iškovojo čempionių titulą.

UEFA moterų čempionų lygos 2020–2021 m. antrame kvalifikaciniame etape susitiko su Lietuvos čempionėmis FC Gintra. Rungtynės įvyko 2020 m. lapkričio 19 d. Lietuvoje, Telšiuose, miesto centriniame stadione. Jose dominavo norevegės, kurios pradėjo triuškinti Šiaulių „Gintrą“ jau pirmame kėlinyje, o antrame nemažino apsukų. Galtutinis rezultatas buvo 7-0 norvegių naudai. Vålerenga IF pateko į kitą etapą, o šiaulietės baigė pasirodymą čempionių lygos atrankose.

## Pasiekimai
* **Norvegijos [[Toppserien]]** 
: Čempionės (3x): 2020, 2023, 2024 m.
: Antroji vieta (5x): 2019, 2022 m.
* **Norvegijos Pirmasis divizionas**:
: Nugalėtojos (1x): 2011;
: Trečioji vieta (1x): 2010.
* **Norvegijos taurės laimėtojos** 
: Finalininkės (3x): 2020, 2021, 2024 m.

## Sezonai

## Apranga
### Apranga namuose
; Sportinės aprangos pokyčiai.
* Namuose rungtyniauja balta mėlyna raudona apranga. 

### Apranga išvykose
; Sportinės aprangos pokyčiai.
* Išvykose rungtyniavo įvairių spalvų apranga (balta, balta mėlyna ir kitomis). 

## Stadionas
Namų rungtynes žaidžia Intinity Arena; šis stadionas talpina 17 tūkst. žiūrovų.

## Sudėtis
Atnaujinta; 2020 m. lapkričio 4 d.

## Taip pat skaitykite
* Vålerenga IF (klubo vyrų futbolo ekipa);

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* worldfootball.net 
* Globalsportsarchive
Vėžaus (Drobūkščių) tvenkinys

**Vėžaus (Drobūkščių) tvenkinys** – tvenkinys Lietuvoje, Šilalės rajone, 11,5 km į šiaurės vakarus nuo Šilalės. Sudarytas užtvenkus Vėžaus upelį (Jūros upės intakas) 3,7 km nuo jo žiočių. Tvenkinio ilgis iš rytų į vakarus – 0,32 km, plotis – iki 0,08 km. Altitudė 98,2 m. Krantai aukštoki, rytuose apaugę medžiais. Aplinkui daugiausia plyti dirbami laukai. Į pietus įsikūręs Drobūkščių kaimas, į šiaurę - Padievaičio kaimas. Šiaurrytinėje pakrantėje stūkso Pavėžio piliakalnis.

Apie 2008 m. tvenkinys nuleistas.

## Šaltiniai
Paul Koralus

**Paulas Koralus** (; 1892 m. gruodžio 16 d. Vidminiuose (Lėciaus apskritis, Vokietijos imperija) – 1991 m. sausio 10 d. Mindene, VFR) – iš Rytprūsių kilęs Vokietijos skulptorius, tapytojas ir grafikas.

## Biografija
Gimė ir augo lietuvių kilmės (iš Karalių giminės) fabriko savininko keturiolikos vaikų šeimoje. Vaikystėje prarado klausą, iki 1910 m. lankė kurčiųjų mokyklas Unguroje ir Tilžėje. Iki 1911 m. mokėsi *Karaliaučiaus meno ir amatų mokykloje*, 1911–1914 m. tęsė mokslus Karaliaučiaus meno akademijoje pas prof. Stanislovą Cauerį. 1914–1918 m. studijavo Drezdeno meno akademijoje, profesorių Vernerio Vrbos ir Georgo Vrbos klasėse.

Specializavosi skulptūroje, bet kartu dirbo ir litografijoje, ir vario raižinių giliaspaudėje grafikoje. Nuo 1926 m. buvo laisvas dailininkas, 1931–1944 m. gyveno ir kūrė gimtuosiuose Vidminiuose.

Antrojo pasaulinio karo pabaigoje pasitraukė į vakarinę Vokietijos dalį, apsigyveno ir įrengė savo dirbtuves Mindeno priemiestyje Heverštete. Palaikomas žmonos Erikos ilgą laiką sėkmingai darbavosi dailės srityje, kol gilioje senatvėje teko pervažiuoti į *Albert-Nisius-Heim* senelių namus. 

Mirė sulaukęs kone šimto metų. Palaidotas šalia žmonos Heveršteto kapinėse, kurių koplyčios frontoną puošia jo sukurtas reljefas.

## Kūryba
Iki 1944 m. Paulo Koralo darbai dažniausiai buvo skiriami bažnyčioms ir mokykloms: Vidminiuose, Milkiuose, Zelkuose, Unguroje, Elke, Sensburge, Gumbinėje ir Pilkalnyje. Kūriniai ne tik atitiko keliamus religinius ir istorinius  reikalavimus, bet ir atspindėjo gimtojo krašto žavesį.   

Mindene sukurti darbai saugomi Rytprūsių kultūros centre Elingene, keli kūriniai pateko į privačias kolekcijas.

## Išnašos

## Internetiniai šaltiniai

* ''Preussische Allgemeine.'' 23. Dezember 1967 
* ''Preussische Allgemeine.'' 12. Mai 1973 
* [Įrašas [Kareivių kapinės Jägerhöhe|„Jägerhöhe“ sporto viešbučio svečių knygoje] 1936 m. rugsėjo 6 d.]
* Vom Zauber der Heimat / Preussische Allgemeine Zeitung, 14. Dezember 2002
FK Vilnius (moterys)

:: *MFK Vilnius* vardu 2005–2007 m. vadinosi FK Euforija*.




*'Viešoji įstaiga – futbolo klubas „Vilnius“*' – [[Lietuvos futbolo klubas]] iš [[Vilnius|Vilniaus]]. Klubas turi vyrų [[FK Vilnius]] ir merginų futbolo ekipas. Namų rungtynes žaidžia BFA arenoje.

== Istorija ==

[[FK Vilnius|„Vilniaus“ klubas]] įkurtas [[2019]] m. sausio mėn. Šio klubo steigėjas biuro baldų gamybos verslininko Petro Narbuto įkurtas „Narbuto paramos fondas“.

=== 2020 m. merginų ekipos subūrimas ===
[[FK Vilnius]] subūrė merginų ekipą, kuri [[2020]] m. dalyvavo [[LMFA I lyga]] pirmenybėse. Debiutiniame sezone ekipa užėmė trečią vietą.

=== 2021 m. patekimas į A lygą ===
[[2021]] m. ekipa debiutavo aukščiausiame divizione. Trenere pradėjo dirbti [[Kotryna Kulbytė]]. Ketvirtame ture ekipa pasiekė pirmą pergalę moterų A lygoje, kai rezultatu 5:1 nugalėjo uteniškes.

=== 2022 m. sezonas ===
[[2022]] m. ekipai vadovavo [[Kotryna Kulbytė]], buvo išlaikytos geriausios žaidėjos. Klubas siekė UEFA licencijos, o A lygoje buvo keliamas tikslas iškovoti antrą vietą. Galutinėje komandų rikiuotėje liko trečioje vietoje.

== Sezonai ==


== Personalas ==
* Prezidentas: Petras Narbutas
* Direktorius: [[Andrius Martinaitis]]
* Sporto direktorius: ?
* Vyr. treneris: Vytautas Masaitis
* Treneris: ?
* Treneris: ?
* Vartininkų treneris: ?
* Fizinio rengimo treneris: ?
* Gydytojas: ?
* Fizioterapeutas: ?

== Spalvinė gama ==
* Namų aprangos yra raudonos spalvos su baltais žymenimis: , .
* Svečiuose žaidžia mėlynomis aprangomis su baltais žymenimis: , .

; Aprangų gamintojai
* [[Nike]] nuo 2019;

=== Logotipas ===
<gallery>
Vaizdas:FK Vilnius logo.jpg|Pirmasis pristatymas
Vaizdas:FK Vilnius logotipas.png|Klubo logotipas
</gallery>

== Sudėtis ==
Atnaujinta; *2022 m. kovo 27 d.'' 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 (kapitonė)

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Garsesnės žaidėjos
*  Mia Leneice Darden
*  Aušra Klevečkaitė

## Treneriai
*  Kotryna Kulbytė, (2020–2022)
*  Vytautas Masaitis, 2023 m.

## Taip pat skaitykite
* FK Vilnius; klubo vyrų ekipa (nuo 2019 m.);
* FC Vilnius; buvęs futbolo klubas;
* FM Vilnius; buvusi futbolo mokykla;
* MFK Vilniaus FM; buvusi moterų futbolo ekipa.

## Išnašos

## Nuorodos
* facebook paskyra
* vz.lt
* Pirmalyga, FK Vilnius profilis
* lietuvosfutbolas.lt (2020 m. LMFA I lyga)